[text]
stringlengths 9
2.22k
|
|---|
rang dbang med par skad cig yud kyis drongs/__ |
dmigs rten ming byang ling+ga 'di la phob/__ |
dpal chen thugs srog hU~M gi 'od rtse las/__ |
hU~M yig grangs med phyogs bcur skar ltar 'phros/__ |
'ching byed pho nya rdo rje zhags pa can/__ |
pho mo grangs med byung nas stong khams gang /__ |
mgul bar zhags pas chings la dam du sdoms/__ |
drag po'i gnas 'dir da lta khrid la shog/__ |
baM yig grangs med phyogs bcur skar ltar 'phros/__ |
sdom byed pho nya rdo rje lcags sgrog can/__ |
yan lag sgrog gis sdoms la rengs su chugs/__ |
'brub khung khams gsum 'khor ba'i btson khang du/__ |
gzugs phung gru gu thum ril skyur la shog/__ |
ho dpal chen thugs srog hU~M gi 'od rtse las/__ |
ho yig grangs med phyogs bcur skar ltar 'phros/__ |
'beb byed pho nya rdo rje dril bu can/__ |
'go ba'i lha phrol za 'dre gshed dang sprod/__ |
dril bus rgyab nas phul la dong du skyur/__ |
sprul pa yang sprul nyis sprul sum sprul bcas/__ |
las la myur mgyogs pho rgyud mo rgyud tshogs/__ |
dam can srung ma snang srid sde brgyad bcas/__ |
rang rang sde bcas mthu dang dpung skyed la/__ |
sdig can dam nyams 'di yi lce nas sdus/__ |
ljang sngon rlung gi dkyil 'khor steng du zhog/__ |
myur mgyogs rlung gi shugs kyis da drongs la/__ |
dam nyams 'di yi bla tshe rten la phob/__ |
'go ba'i lha dang srung ma yongs dang phrol/__ |
sgro do thag pa chad nas lhung ba ltar/__ |
gru gu hril hril 'brub khung gting du skyur/__ |
dza dam nyams sdig can las ngan dgra bo 'di'i/__ |
bla 'khyams mi ru brdzus nas 'ong ba na/__ |
dpal chen khro rgyal sprul pa gdug rtsub can/__ |
pho nya rdo rje srin po 'jigs pa dgu/__ |
spros te thar sa med pa'i gnas su chugs/__ |
bla 'khyams sha bar brdzus te 'ong ba na/__ |
pho nya gser gyi stag mo ngar ma dgu/__ |
bla 'khyams g.yag tu brdzus nas 'ong ba na/__ |
pho nya rdo rje mchong gi gzig mo dgu/__ |
bla 'khyams gnyan dang dgo bar brdzus 'ong na/__ |
pho nya lcags kyi dom bu nag po dgu/__ |
bla 'khyams lug tu brdzus te 'ong ba na/__ |
pho nya rdo rje lcags kyi spyang mo dgu/__ |
bla 'khyams rta ru brdzus nas 'ong ba na/__ |
pho nya rdo rje bse yi bse ru dgu/__ |
bla 'khyams ra ru brdzus nas 'ong ba na/__ |
pho nya rdo rje byi ru'i khyi mo dgu/__ |
k+Sha las byung ba'i mthing nag gru gsum e/__ |
dug gsum sgrol byed rtsang dmar nyi shu gcig/__ |
rab tu rno ba srin mo 'gros su btsugs/__ |
nang na gti mug mun pa'i smag rum 'thibs/__ |
zur la 'dod chags khrag gi rba klong 'khrugs/__ |
stag so gzings 'dra'i sna tshogs mtshon cha'i so/__ |
nad dang dug gi na bun sprin du 'khrigs/__ |
bdud dang 'chi bdag gshin rje 'du ba'i gnas/__ |
za 'dre gshed 'dre mang po rgyu ba'i gling /__ |
nam yang thar sa med par gnas 'chos shig/__ |
ces rten la bstim zhing dgra bo'i bla 'gugs pa'i sngags 'di brgya rtsa brgyad bzla 'o/__ |
shaM ling thun dza mun mun b+h+yo/__ |
de nas lha dang dbye ste gu gul sbyar ba'i dud pa dang /__ |
bya rog 'ug pa'i dang ru g.yas g.yon 'thab cing /__ |
gnyen dang nye ba phrol la shog/__ |
zhang lha lte ba'i dkyil nas phrol/__ |
ma ma trag ru trag mA ra ya phyes phyes/__ |
kho'i lha dang srung ma bya rog rdos bskrad pa ltar byer bar bsam mo/_/_spyi don bzhi pa mdun bskyed ni/__ |
ling+ga dgra bgegs gang yin dngos su gsal ba'i snyir gar gshin rje king kang nag po sku smad gnam lcags kyi phur pa zur gsum pa me'i tshwa tshwa 'phro ba/__ |
dgra bo du yod gan rkyal du brtsegs pa'i snying gar gzer btab pa ltar zug pa/__ |
phyag gnyis kyi phur pa smin mtshams su gsor ba/__ |
de'i rgyab tu yum e ka dzA Ti ma nag mo rngam zhing 'jigs pa/__ |
khro mo'i chas rnams rdzogs pa/__ |
sku smad gnam lcags kyi phur pa me stag 'phro ba dgra bgegs kyi lte bar zug pa/__ |
phyag gnyis kyis phur pa gsang gnas su gsor ba/__ |
phur rtse bzhi kas dgra bgegs gang yin gyi lus phug nas gser gyi sa gzhi la thug par bsam/__ |
g.yas su a wa glang mgo shal ma li'i sdong po 'dzin pas dgra bo gzer zhing skrag par byed pa/__ |
rgyab na chos kyi rgyal po khram shing 'dzin pas dgra bo khram la 'debs pa/__ |
g.yon na rak+Sha phag mgo gnam lcags kyi sog les dgra bo'i srog rtsa khrag rtsa thams cad myal myal gcod pa/__ |
mdun na 'char ka nag po mchod rten thogs pas dgra bo'i lus ngag yid gsum gnan pa'i las byed pa/__ |
de'i phyi rol du bdud dang gshin rje ma mo lha ma srin sde brgyad bsam gyis mi khyab pa/__ |
sha la dga' zhing khrag la rngams pa srog dbugs za bar byed par bsgom mo/__ |
de nas bdag bskyed dang mdun bskyed kyi ye shes pa drangs shing mchod pa la sogs las kyi rim pa bya ste/__ |
khyab gdal chos dbyings dag pa'i klong yangs nas/__ |
'khor bcas 'dir gshegs 'bar ba'i gdan la bzhugs/__ |
gnyis med ye shes dbyings su ro mnyam yang /__ |
'jam dpal khros pa'i rgyal po gshegs su gsol/__ |
'khor 'das kun gyi mnga' bdag gshegs su gsol/__ |
gnan gzir khram 'debs gcod pa'i las mdzad pa'i/__ |
drag shul can rnams 'khor bcas gshegs su gsol/__ |
oM ya mAn+ta ka ya ma king kang e ka dzA ti sa pa ri wA ra badzra sa ma ya dza zhes spyan drangs/__ |
mi bzad 'khor lo rtsibs stong 'bar ba'i dbus/__ |
gnam lcags rdo rje 'bar ba'i gzhal yas su/__ |
dgra bgegs chu glang nyi zla pad+ma'i steng /__ |
bcom ldan 'jam dbyangs 'khor bcas bzhugs su gsol/__ |
mthing nag gru gsum srid pa'i btson khang du/__ |
gdug pa gan rkyal bsgyel pa'i gnas bzhi ru/__ |
sgrol byed drag po'i phur pas gzer thobs la/__ |
las 'bras mchis kyi bar du bzhugs su gsol/__ |
a ti pU ho pra ti dza ho zhes pas phyag 'tshal/__ |
'jam dpal gshin rje'i lha tshogs mchod/__ |
shab+da pU dza ho dgra bgegs snying khrag bskyil pa'i yon chab dang /__ |
dbang po'i me tog sha chen gsur gyi spos/__ |
sha tshil nang khrol spungs pa'i zhal zas tshogs/__ |